# Casa Gironella

La Casa Gironella era un edifici situat als carrers de Sant Sever (antigament Baixada de Santa Eulàlia) i de Sant Felip Neri del Barri Gòtic de Barcelona, actualment desaparegut.

## Història

Segons la documentació notarial, els orígens d'aquesta finca es remunten al segle xvi, quan pertanyia a Jeroni de Malet, de qui va passar a la seva filla Violant, casada amb Joan de Josa, senyor de Les Sitges. L'hereva Paula de Josa i de Malet (†1624) es va casar en segones noces amb Miquel II d'Agulló, baró de Gironella, i la propietat passà a mans d'aquest llinatge.
El 1787, Menna de Sentmenat-Agulló-Pinós-Fenollet i de Ribera-Claramunt (1728-1795), sisè marquès de Gironella, va demanar permís per a eixamplar una finestra del segon pis, i per a convertir una altra de la cantonada en una galeria, i novament l'any següent per a construir-hi una miranda.
El 1822, la seva vídua Llúcia Antònia de Vega i el seu fill Pere Nolasc d'Agulló-Pinós-Fenollet i de Vega van vendre la finca (que es trobava en estat ruïnós) al fuster Josep Botey i Soler. Tanmateix, arran del restabliment dels majorats després del Trienni Liberal (1820-1823), es va acordar verbalment la restitució de la propietat, la qual es va formalitzar el 1833. Tot seguit, Llúcia Antònia de Vega, la seva neta Maria Lluïsa d'Agulló-Pinós-Fenollet, marquesa de Gironella, i el marit d'aquesta, Manuel Calvo de Encalada-Orozco, marquès de Villapalma, l'establiren en emfiteusi al mateix Botey, que va cedir-ne una part a la Congregació de l'Oratori de Sant Felip Neri, i l'any següent la va fer reedificar segons el projecte del mestre d'obres Pere Casals.

## Referències

* ↑ «Violant de MALET». geneanet. Martín Rodríguez.
* ↑ «Joan de JOSA». geneanet. Martín Rodríguez.
* ↑ «Paula de JOSA y MALET». geneanet. Martín Rodríguez.
* ↑ «Miguel (II) de AGULLO». geneanet. Martín Rodríguez.
* ↑ «Mena de Sentmenat Agulló-Pinós-Fenouillet y Ribera-Claramunt». geneanet. María Pilar de Olivar Vivó.
* ↑ «Mena Sentmenat de Agulló-Pinós-Fenollet y de Ribera-Claramunt. Marquès de Gironella. Sant Felip Neri (davant el carrer de Sant Domènec). Casa. Eixamplar una finestra». C.XIV Obreria C-43/1787-38. AHCB, 05-03-1787.
* ↑ «Marquès de Gironella. Baixada de Santa Eulàlia i Sant Felip Neri. Casa. Convertir una finestra en un balcó mirador». C.XIV Obreria C-13-09-1787. AHCB.
* ↑ «Marquès de Gironella. Sant Felip Neri. Casa. Fer un mirador». C.XIV Obreria C-48/1788-172. AHCB, 16-08-1788.
* ↑ «Lucía-Antonia de Vega y Sentmenat de Agulló-Pinós». geneanet. María Pilar de Olivar Vivó.
* ↑ «Pedro-Nolasco de Sentmenat de Agulló-Pinós-Fenouillet y Vega». geneanet. María Pilar de Olivar Vivó.
* ↑ AHPB, notari Josep Clos i Trias, 09-09-1822.
* ↑ AHPB, notari Salvador Fochs i Broquetas, manual 1.157/25, f. 61-65, 18-02-1833.
* ↑ «Luisa de Sentmenat de Agulló-Pinós-Fenouillet y Sans de Barutell-Sala-Montrodón». geneanet. María Pilar de Olivar Vivó.
* ↑ «Manuel Calvo de Encalada-Orozco y Rodríguez de Valcárcel». geneanet. María Pilar de Olivar Vivó.
* ↑ AHPB, notari Salvador Fochs i Broquetas, manual 1.157/25, f. 65v-76v, 18-02-1833.
* ↑ AHPB, notari Salvador Fochs i Broquetas, manual 1.157/25, f. 269-270v, 29-04-1833.
* ↑ AHCB, C.XIV Obreria C-119, 20-09-1834.
* ↑ «Carrer Sant Sever 3». Carta Arqueològica de Barcelona. Servei d'Arqueologia de Barcelona (CC-BY-SA via OTRS).

## Vegeu també

* Església de Sant Felip Neri de Barcelona